་གཉིས།བརྒྱུད་པ་འཛིན་པའི་བླ་མ་བརྒྱ་དང་ལྔ་བཅུ་རྩ་གསུམ།གཞན་རིག་མངོན་པའི
བླམ་བཅུ་གསུམ།ཁྱད་པར་གྲུབ་ཐོ་བཞེ་ལྔ།རྗེ་འགྲན་གྱི་དོ་མེད་ན་རོ་དང་མཻ་ཏྲི་རྣམ་གཉིས་ཀྱི་དྲུང་དུ།ལོ་དྲིལ་པོ་བཅུ་དགུའི་བར་དུ་བཞུགས།ཁྱད་པར་དུ་ཡང་
དཔལ་ནཱ་རོ་པ་ཆེན་པོ་ལོ་དྲུག་ཟླ་བ་བདུན་གྱི་བར་དུ་བླ་མའི་སྐུའི་གྲིབ་མ་ལྟར་འབྲལ་མེད་དུ་བསྟེན་ནས།ཡི་དམ་བདེ་དགྱེས་གསང་འདུས་ལ་སོགས་པ་ཟབ་པ་དང་རྒྱ་ཆེ་བའི་གདམས་།
པ་བསམ་གྱིས་མི་ཁྱབ་པ་ཞུས་པའི་མཐར།རྗེ་མར་པའི་ཐུགས་དགོངས་ལ།ངའི་བླ་མ་འདི་ལ་བསྟན་སྲུང་བརྒྱ་རྩ་བརྒྱད་ཡོད་པའི་ནང་ནས།གཏོར་མ

དངོས་སུ་ལེན་པའི་ཆོས་སྐྱོང་འདོད་ཁམས་དབང་ཕྱུག་དུད་སོལ་ལྷ་མོ།གནོད་སྦྱིན་ཙ་མུནྣི།ཌཱ་ཀི་མ་སེང་གེའི་གདོང་པ་ཅན་དང་གསུམ་འདུག་པས།འདི་གསུམ་པོ་ཞུ་དགོས་སྙམ་ནས།དེ་ལྟར་ཞུས་པས།།
ནཱ་རོ་པ་ཆེན་པོའི་གསུང་ནས།གསུམ་ཀེ་མི་འོང་གང་རུང་ཞིག་འདོམ་གསུངས་པས།རྗེ་མར་པའི་ཐུགས་དགོངས་ལ།དུད་སོལ་ལྷ་མོ་འདི་ཀྱི་རྡོ་རྗེའི་རྒྱུད་དང་།རྡོ་རྗེ་གདན་བཞིའི་བཀའ་སྲུང་དུ་འདུག་པ་དང་།
ཁྱེཁྱོད་པར་བླ་མའི་ཆོས་སྐྱོང་གི་གཙོ་བོ་མཛད་ཀྱིན་འདུག་པས།འདི་ཞུ་ཞུས་པས།གཏོར་མ་དང་ཕྱག་སྤྱི་བོར་བཞག།བུ་འདོམཁམ་ནོར་འདོམ་ཁ་ལེགས།།ཁྱད་པར་ཆོས་སྐྱོང་རྣམ་གསུམ་ལས།།དུད་
སོལ་ལྷ་མོ་རྒྱུད་སྲུང་མཆོག།བུ་ཚ་བོ་ཡང་ཚའི་དོན་ཏུ་ནི།ལོ་ཙཱ་བ་ཡིས་སྤྱན་དྲོངས་ལ།།དུས་གསུམ་བ་ལི་མ་ཆག་མཛོད།མཆོག་ཐུན་མོང་གི་དངོས་གྲུབ་འདི་ལས་འབྱུང་།།ཆུ་བོ་གངྒཱ་ཕན་ཆད་ན།།དེ་སྔ་མེད་པའི་ཆོས་
སྐྱོང་ཡིན།།ལས་སླ་བར་མ་དགོངས་ཉམས་སུ་ལོངས།།ལོ་ཙྪ་བ་ཁྱོད་ཚེ་འདིར་མཆོག་གི་དངོས་གྲུབ་མ་ཐོབ་ཀྱང་སྲིད་པ་བར་དོར་མཆོག་གི་དངོས་གྲུབ་ཐོབ།མི་བརྒྱད་ནམ་མཁའི་འཇའ་ཚོན་ལྟར་ཡལ་ཀྱང་།ཆོས་བརྒྱད་ཆུ་བོའི
གཞུང་དང་འདྲ་བ་འབྱུང་བ་ཡིན།ཆོས་སྐྱོང་ལྷ་མོ་འདིའང་ཁྱོད་ཁོ་ནའི་རྗེས་སུ་འགྲོ་བར་འདུག་ཅིང་།ཁྱོད་ལ་སློབ་མ་བུ་ཆེན་བཞིའི་ནང་ནས།ཁྱད་པར་བཤད་རྒྱུད་འཛིན་པ་ཞིག་འོང་བས་དེ་ཉིད་བརྒྱུད་པ་དང་བཅས་པའི་སྲང་མ་བྱེད་པར།
འདུག།ཁྱོད་ནས་བརྒྱུད་པ་བདུན་ནམ་བཅུ་གསུམ་ཚུན་ཆད་ལ་རྡོ་རྗེ་དྲིལ་བུ་འཛིན་ཤེས་པས་ཆོག།བྱིན་གྱིས་རློབ་པ་ལ་ང་རང་སླེབ་འོད་གསུངས་ནས་ལུང་བསྟན་མཛད།ཆོས་སྐྱོང་འདི་འི་དབང་རྒྱུད་གདམས་པ་ལ་སོགས་པ་ཡོངས

སུ་རྫོགས་པར་གནང་ངོ་།།ཡང་རྗེ་མར་པས།བལ་པོ་ཕམ་འཐིང་པ་སྤྱི་ཐེར་བར་གྲགས་པ་ལའང་ཞུས་པ་ཡིན་ཏེ།མགུར་ལས།ལོ་གསུམ་བལ་པོའི་མཐིལ་དུ་བསྡད།
བྱིན་རླབས་ཅན་གྱི་བལ་པོ་ལ།རྒྱུད་གཉེན་པོར་གྲགས་པའི་གདན་བཞི་ཞུས།ཆོས་སྐྱོང་དུད་སོལ་ལྷ་མོ་ཞུས།ཞེས་གསུང་སོ།།རྗེ་མར་པའི་དྲུང་དུ་བླ་མ་ཆེན་པོ་རྡོག་གཞུང་པ་ཆོས་ཀྱི་རྡོ་རྗེ་དེ་ཉིད་ཀྱིས
ཕྱག་རྫས་ཀྱི་དངོས་པོ་ཅི་ཡོད་ཀྱི་འབུལ་མོ་ཆེ་ལན་གསུམ་མཛད་ནས་གསང་སྔགས་ཀྱི་རྒྱུད་གདམས་ངག་དང་བཅས་པ་གསན་པའི་རྗེས་སུ།བླ་མ་ལ་ཆོས་སྐྱོང་མང་དུ་བཞུགས་པའི་ནང་ནས་གཙོ་བོར་གྱུར་པ་དཔལ
ལྡན་ལྷ་མོ་དུད་སོལ་མ།ཌཱ་ཀི་མ་ཀཾ་ཀ་རྩ་ལ།ཐོད་ཕྲེང་ཅན་དང་གསུམ་གདའ་བས།འདི་གསུམ་གནང་དགོས་ཞུས་པས།ཁྱོད་བྱས་པ་ཆུང་ལ་འདོད་པ་ཆེ་བ་ཞིག་འདུག།གསུམ་ཆར་མི་ཡོང་གང་རུང་ཞིག
འདོམ་གསུངས་པས།བླ་མ་རྡོག་གི་ཐུགས་དགོངས་ལ་ཆོས་སྐྱོང་གཞན་གཉིས་རྒྱུད་གང་གི་བཀའ་སྲུང་ཡིན་ངེས་པའང་མི་འདུག།ལྷ་མོ་དུད་སོལ་མ་འདི་ཀྱེ་རྡོ་རྗེ་དང་།རྡོ་རྗེ་གདན་བཞིའི་རྒྱུད་ཀྱི་བཀའ་སྲུང་དུ་འདུག
ཅིང་།བླ་མ་མར་པ་གར་བཞུད་ཀྱང་དོ་ནུབ་ལྟ་བུ་སྲོད་ལ་དུད་སོལ་གྱི་གཏོར་མ་རྒྱས་པར་མཛད་ནས།སང་བཞུད་པའི་ཕྱོགས་སུ་སྐྱེལ་གྱི་ན་འདུག་པ་དང་།རྟག་ཏུ་འདིའི་སྒོམ་བཟླས་མཛད་པ་སོགས་འདི་ཉིད་ཆོས་སྐྱོང་གི་
གཙོ་བོ་ཡིན་དགོངས་ནས་འདི་ཉིད་ཞུས་པས།ཁྱོད་ཀྱི་འདོ་མཁ་མ་ལོག་རྟེན་འབྲེལ་ཤིན་ཏུ་ལེགས།ང་ལ་རྗེ་ནཱ་རོ་པ་ཆེན་པོའི་ཞལ་ནས།ཆོས་སྐྱོང་འདི་ཁྱོད་ལ་སློབ་མ་བུ་ཆེན་བཞི་འོང་བའི་ནང་ནས།ཁྱད་པར་བཤད

གྷྲ་ཀྵ་དྷཱ་ནཱ་པྲ་རྒ་ཙུག་གི་སྲུང་མ་བྱེད་པར་འདུག་གསུངས་པས།འདི་ཁྱོད་ལ་སྦྱིན་དགོས་གསུངས་ནས་ཐོག་མར་འདིའི་རྗེས་གནང་རྣམས་མཛད།དེ་རྗེས་རྒྱུད་སྒྲུབ་ཐབས་ལ་ས་ཚོགས་མན་ངག་ལས་ཁ་ཆར་དང་བཅས་
།བླ་མ་མདོ་སྡེ་དང་ཡབ་སྲས་གཉིས་ལ་ལྡནཅིག་ཏུ་གནང་།བླ་མ་མདོ་སྡེ་དཔོན་པོ་གསུམ་དང་།བླ་མ་ཀུན་དགའ་རྡོ་རྗེ་ལ་སོགས་པ་ལ་གནང་བ་ལས་རིམ་བཞིན་བརྒྱུད་ནས་རྔོག་གཞུང་པ་ལ་ལྷ་མ།
དི་ཉིད་ཀྱི་བཀའ་བེབས་པ་ཡིན་ནོ།།དེ་ལྟ་བུའི་ཆོས་སྐོར་དཀར་ཆག་ཏུ་བཀོད་པ་ལ་གསུམ།ཆོས་སྣའི་རྐང་གྲངས་བསྟན་པ།དེ་ཉིད་བརྒྱུད་པ་གང་ལས་འོངས་པ།དེ་ཇི་ལྟར་ཐོབ་པའི་ཚུལ་ལོ།དང་པོ་ནི།
་མོ་ཕྱི་སྒྲུབ་ཀྱི་རྗེས་གནང་།དེའི་ཡི་གེ་རྡོག་ཞེ་སྡང་རྡོ་རྗེས་མཛད་པ།དེ་ཉིད་ཀྱི་ལག་ལེན་གྱི་ཡི་གེ་རྒྱས་པ་རྡོག་གཞུང་པ་བསོད་ནམས་དོན་འགྲུབ་ཀྱིས་གཞུང་རི་བོ་ཁྱུང་ལྡིང་གི་ཆོས་གླར་སྦྱར་བ།ལྷ་མོ་གསང་
བ་ཀྱི་རྗེས་གནང་ཐུན་མོང་མ་ཡིན་པ་ནན་ཆགས་མར་གྲགས་པ་དེ་ཉིད་ཀྱི་རྩ་བའི་ཡི་གེ་རྔོག་ཞེ་སྡང་རྡོ་རྗེས་མཛད་པ།དེའི་གསལ་བྱེད་མར་རྔོག་གི་ཕྱག་ལེན་ཞེས་བྱ་བའི་ཡི་གེ།གསང་སྲུབ་ཀྱི་རྗེས་གནང་གི་ཡི་གྷེ་ཛེ།
མ་རྡོག་བསོད་ནམས་བསྟན་འཛིན་གྱིས་མཛད་པ།མ་མོ་སྤྱིའི་རྒྱུད་དཔལ་རྡོ་རྗེ་མཁའ་འགྲོ་མ་མེ་ལྕེ་འབར་བའི་རྒྱུད་ཅེས་བྱ་བ་ཨུ་རྒྱན་གྱི་གནས་ཆེན་པོར་མཁའ་འགྲོ་མ་ཌོམྦྷི་ཀ་མ་ལའི་ཞལ་སྔ་ནས་དང་།སྦྱར་བྱེད་ཀྱི་ལོཙཱ་
ཅོག་རོ་ཀླུ་ཡི་རྒྱལ་མཚན་གྱིས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།ཞེས་པ་དང་།དུད་སོལ་མའི་སྒོས་ཀྱི་རྒྱུད་དཔལ་ལྷ་མོ་ནག་མོ་ཆེན་མོ་དངོས་གྲུབ་ཐམས་ཅད་འབྱུང་བའི་རྒྱུད་ཅེས་བྱ་བརྒྱ་གར་གྱི་མཁན་པོ་དཔལ

ནཱ་རོ་པའི་ཞལ་སྔ་ནས་དང་།བོད་ཀྱི་ལོཙྪ་བ་ཆེན་པོ་བནྡྷེ་ལོ་ཀ་ཤྲཱིས་བསྒྱུར་བ།འདོད་ཁམས་དབང་ཕྱུག་མའི་ཕྱི་སྲུབ་ཀྱི་རྒྱ་གཞུང་མཁའ་འགྲོ་མ་དུད་སོལ་གྱི་སྒྲུབ་ཐབས་མཁས་པ་ཆེན་པོ་བྲམ་ཟེ་
མཆོག་སྲེད་ཀྱི་ས་མཛད་པ་དཔལ་ནཱ་རོ་པ་ཆེན་པོ་དང་།ལོ་ཙྪ་བ་ལོ་ཀ་ཤྲཱིས་བསྒྱུར་བ།དེའི་བསྡུས་དོན་ས་བཅད།།དེའི་འགྲེལ་པ་ཞལ་གདམས་མ།འདོད་ཁམས་དབང་ཕྱུག་མའི་བསྙེན་པའི་ཡི་གེ།
རྗེ་མར་པ་ཆོས་ཀྱི་བློ་གྲོས་ཀྱི་གསུང་ལིས་བྱུང་བའི་སྒྲུབ་པ་དང་ལས་སྦྱོར་གྱི་ཞལ་གདེམས།འདོད་ཁམས་དབང་ཕྱུག་མའི་ཞལ་གདམས་རྡོག་གཞུང་པ་ཡབ་སྲས་ལ་གནང་བ།ཞལ་གདམས་རྨིས་ལྟས་མ།འདོད།།
ཁམས་དབང་ཕྱུག་དུད་སོལ་མའི་གསང་སྒྲུབ་ཀྱི་རྒྱ་གཞུང་རྒྱ་གར་གྱི་མཁས་པ་ཆེན་པོ་ནཱ་རོ་པས་མཛད་པ།པཎྜི་ཏ་དེ་ཉིད་དང་།བོད་ཀྱི་ལོ་ཙཱ་བ་ཆོས་ཀྱི་བློ་གྲོས་ཀྱིས་བསྒྱུར་ཅིང་ཞུས་པ།དེའི་འགྲེལ་པ་ལག་ལེན་མ།།
འདོད་ཁམས་དབང་ཕྱུག་དྲག་མོ་རྐང་ཐང་རྣོ་བའི་མདེའུ་ཧ་ལ་རེག་ཆོད་ཅེས་བྱ་བ།དྲག་མོ་རྐང་ཐང་གི་སྒྲུབ་ཐབས་ཐུན་མོང་མ་ཡིན་པ།དྲག་མོ་རྐང་ཐང་ཡང་སྙིང་བཀོལ་བའི་སྒྲུབ་ཐབས།འདོད་ཁམས་དབང་ཕྱུག་
ཡང་གསང་རྐང་ཐང་དུ་བསྒྲུབ་པའི་ཡི་གེ་རྡོག་ཞེ་སྡང་རྡོ་རྗེའི་ཞལ་གྱི་གདམས་པ་ཇི་ལྟ་བ་བཞིན་བཀོད་པའི་ཡི་གེ་ཚེ་དང་བསོད་ནམས་རྒྱས་པའི་ལས་སྦྱོར་གྱི་ཡི་གེ།རྟེན་དང་ལྟས་ངན་དབབ་པའི་ཡི་གེ།མངོན་ཤེས
དང་པྲ་དབབ་པའི་ཡི་གེ་ཞལ་གདམས་དང་བཅས་པ།དུད་སོལ་མའི་གཏོར་ཆོ་ག་ལག་ལེན་དུ་བསྒྲིགས་པ་རྡོག་ཞེ་སྡང་རྡོ་རྗེས་མཛད་པ།དུད་སོལ་མའི་སྤྱན་འདྲེན་ཐོད་པ་དགུ་བརྩེགས་མ་རྒྱལ་ཚ་རྡོ་རྗེ་སེམས

དཔས་མཛད་པ།མཆོད་འབུལ།ཁྱོད་ལ་གཙང་སྨེའི་རྟོག་པ་མི་མངའ་ཡང་།ཞེས་སོགས་དང་།གཞན་ཡང་མཆོད་པ་འབུལ་བ་ནི།ཞེས་སོགས།།གཏོར་སྐོང་བཱནྡྷ་ལྕང་ལོ་མ།དཔལ་ལྡན་ལྷ་མོའི་ཐུགས
དམ་བསྐང་བའི་རིམ་པ་གཏོར་གཤེགས་བསྟན་སྐྱོང་སོགས་དུད་སོལ་གྱི་གཏོར་ཆོག་གི་སྐབས་སུ་མཁོ་བའི་ལྷན་ཐབས།བསྟོད་རྙིང་ཕྲིན་ལས་རྣམ་བཞི་མ།ལྷའི་དབང་པོ་བརྒྱ་སྦྱིན་གྱིས་དགེ་བ་བཅུའི་སྒོ་ནས་བསྟོད་པ།
མ་མོའི་གཙོ་མོ་དུད་སོལ་མ།ཞེས་སོགས་ཕྱོགས་བཅུའི་ལྷ་མོའི་བསྐུལ་གཏོར་ཟོར་འཕང་བའི་ཡི་གེ།གཏོར་མནན་གྱི་ཡི་གེ།འདོད་ཁམས་དབང་ཕྱུག་ཁྲག་འཐུང་དུད་སོལ་མའི་ཕྲིན་ལས་ཀྱི་ལས་བྱང་རྒྱས
པཔཌཱ་ཀི་མའི་ཐུགས་ཀྱི་ཟེའུ་འབྲུ་དབྱེ་བར་བྱེད་པའི་མན་ངག་རྒྱལ་མཚོགས་ལ་བའི་སྒྲོན་མེ་ཞེས་བྱ་བ་རྣམས་སོ།།རྔ་གླིང་ཞེས་བྱ་བ་རྔའི་བརྡུང་ཐབས།མཁན་ཆེན་གནས་དྲུག་པས་མཛད་པའི་ལྷ་མོའི་སྦུབ་ཐབས་ཀྱང
ཐོབ་པས་བྲིས་སོ།།གཉིས་པ་ནི་དཔལ་ལྡན་ལྷ་མོ་འདི་ཉིད་ཀྱི་ཕྱི་སྒྲུབ་ཀྱི་རྗེས་གནང་ཐུན་མོང་བ།ཐུན་མོང་མ་ཡིན་པ།གསང་སྒྲུབ་ཀྱི་རྗེས་གནང་ནན་ཆགས་མར་གྲགས་པ།ཡི་གེའི་ལུང་མན་ངག་ལས་ཆོགས
དང་བཅས་པ་ཡོངས་སུ་རྫོགས་པ་ཐོབ་པའི་བརྒྱུད་པའི་རིམ་པ་ནི།།རྒྱལ་བ་རྡོ་རྗེ་འཆང་།།གསང་བདག་ཕྱག་ན་རྡོ་རྗེ།།སློབ་དཔོན་འཕགས་པ་ཀླུ་སྒྲུབ།།ལུས་མེད་ཡེ་ཤེས་མཁའ་འགྲོ།།གྲུབ་ཆེན་ཏི་ལོ་པ།།པ་ཎ
ཆེན་ནཱ་རོ་པ་ཆེན་པོ།།མངའ་བ་དག་མར་པ་ལོ་ཙཱ།རྡོག་ཆོས་སྐུ་རྡོ་རྗེ།།རྡོག་ཞེ་སྡང་རྡོ་རྗེ་གྲག་པ་མདོ་སྡེ།།ཐོགས་མེད་གྲགས་པ།།རྒྱལ་ཚར་མོ།།སློབ་དཔོན་ལྕམ་མེ།།སློབ་དཔོན་ནམ་མཁའ་དབང་ཕྱུག།ཀུན་དགའ་དབང་ཕྱུག

རིན་ཆེན་དཔལ།།གྲགས་པ་རྒྱལ་མཚན།།ཀུན་དགའ་བློ་གྲོས།།ཀུན་དགའ་བཟང་པོ།།རྡོག་ཁྲ་ཚངས་པ་བསོད་ནམས་དོན་འགྲུབ།།རྡོག་ཐར་གླིང་པ་བསོད་ནམས་ལྷུན་པོ།།དེའི་སྲས་རྡོག་བསོད
ནམས་བསྟན་འཛིན།དེས་བདག་ལྡོང་གི་བནྡེ་བློ་གསལ་རྒྱ་མཚོ་གྲག་པརྒྱལ་མཚན་དཔལ་བཟང་པོ་ལ་དགེས་བཞིན་དུ་གནང་བའོ།།།ཡང་རྡོ་རྗེ་འཆང་།།བྲམ་ཟེ་ཆེན་པོ་ས་ར་ཧ།།མགོན་པོ་ཀླུ་སྲུབ།།
ཌཱ་ཀི་མ་སྐལ་པ་བཟང་མོ།།སློབ་དཔོན་ལྭ་བ་པ།།དེ་བཞི་ཆར་གྱི་སློབ་མ་ཏཻ་ལོ་པ།།དེ་ནས་རིམ་བཞིན།ནཱ་རོ་པ།མར་པ་ལོ་ཙཱ།།རྡོག་སྟོན་ཆོས་རྡོར།།རྡོག་ཀུན་དགའ་རྡོ་རྗེ།།རྡོག་གཟི་བརྗིད་གྲགས་པ།།རྡོག
རིན་ཆེན་བཟང་པོ།།རྡོག་ཆོས་ཀྱི་རྒྱལ་མཚན།།རྡོག་དོན་འགྲུབ་དཔལ།།རྡོག་རིན་ཆེན་བྱང་ཆུབ་དཔལ།།རྡོག་བསོད་ནམས་དོན་འགྲུབ།།ཤཱཀྱ་དོན་འགྲུབ།།བསོད་ནམས་ལྷུན་པོ་མན་འདྲ།།ཡང་རིན་ཆེན
བཟང་པོ་ནས།།རིན་ཆེན་དཔལ།།དཔལ་གྱི་རྡོ་རྗེ།།སློབ་དཔོན་བཟང་པོ་དཔལ་རྡོག་བྱང་ཆུབ་དཔལ་མན་གོང་བཞིན།།ཡང་སློབ་དཔོན་སངས་རྒྱས་སེང་གེ།བཙུན་པ་དཔལ་གྱི་རྡོ་རྗེ།།སློབ་དཔོན་བཟང་པོ
པལ།།རྡོག་བྱང་ཆུབ་དཔལ་མན་འདྲའོ།།དུད་སོལ་གསང་སྦུབ་ལྷ་མོ་ཉི་ཤུའི་རྗེས་གནང་གི་བརྒྱུད་པ་ཐུན་མོང་མ་ཡིན་པ་ནི།།དཔལ་ལྡན་ལྷ་མོ་དུད་སོལ་མ།།སློབ་དཔོན་བི་ར་ཝབ།།ནག་པོ་སྤྱོད་པ་
ཏི་ལེ་པ།ནཱ་རོ་པ་མར་བ་ལོ་ཙཱ།།མཚུར་སྟོན་དབང་གི་རྡོ་རྗེ།།འཁོན་གད་པ་ཀཱིར་ཏི།།ཆུ་ཕོ་བ་ལུང་པ།།བླ་མ་ཙན་ཕྲེང་བ།།སློབ་དཔོན་སྟོན་སེང་བ།།ཁམས་པ་ཡེ་ཤེས་བརྩོན་འགྲུས།།ཆོས་ལྡིང་པ་རྡོག་རྡོ་རྗེ་བཀྲ།

ཤིས།།སློབ་དཔོན་བཟང་པོ་དཔལ།།རྡོག་རིན་ཆེན་དཔལ་བཟང་།།ཆོས་རྗེ་བྷ་དྲ་པཱ་ལ།།ཐར་པ་གླིང་བཆོག་སྟོན་ཆེན་པོ་བསོད་ནམས་བསྟན་འཛིན།དེས་བདག་བློ་གསལ་ལ་དགེས་བཞིན་ཏུ་གནང་བའོ།།
འདིའི་རྗེས་གནང་རྡོག་བསོད་ནམས་ལྷུན་པོས།།རྔོག་རྡོ་རྗེ་བཀྲ་ཤིས་ལའང་གསན་པར་སྣང་ངོ་།།གསུམ་པ་ནི།ཁོ་བོས་རྗེ་བཙུན་རྡོ་རིངས་པ་ཆེན་པོས་གཙོ་མཛད་བླ་མ་དམ་པ་བཅུ་ཕྲག་གཅིག་ལ་གུར་གྱི་མགོན་པོ་
ལུམ་དྲལ་འཁོར་དང་བཅས་པའི་ཆོས་སྐོར་མཐའ་དག་ཡོངས་སུ་རྫོགས་པར་ཐོབ།ཁྱད་པར་དཔལ་ལྡན་ལྷ་མོ་འདོད་ཁམས་དབང་ཕྱུག་མ་འདི་ཉིད་ཀྱི་སྤོས་སྒྲུབ་ཚོགས་བདག་ལྟར་བསྒྲུབ་པ།བཀའ་སྡོད་ལྟར་བསྲུབ
པ།ཕྱི་པ་ལྟར་བསྒྲུབ་པ།།ནང་པ་ལྟར་བསྒྲུབ་པ་ལ་སོགས་པ་མ་ལུས་པ་ཐོབ་ཀྱང་།ས་སྐྱ་པའི་ལུགས་ལ་ལྷ་མོ་འདིའི་རྗེས་གནང་སྒྲགས་སྒྲུབ་ཀྱི་ཁོངས་སུ་མཛད་པ་འདི་ཀ་མ་གཏོགས་ཟུར་བཀའ་མཛད
པའི་སྲོལ་མི་འདུག་པ་དང་།དམ་པའི་སྒྲུབ་ཡིག་ཏུ་ཡུམ་འཁོར་དང་བཅས་པ་བསྒྲུབ་པར་བཤད་པ་ལའང་།ངོས་འཛིན་གསལ་བ་ཞིག་མི་འདུག་པས་འདི་རྣམས་རྟོགས་པར་འདོད་ནས་བོད་ན་བཞུགས་པའི
གསང་སྔགསགསར་རྙིང་གི་ལྷ་མོའི་སྒྲུབ་ཐབས་ཇི་སྙེ་ད་གཅིག་ཞུས་ཤིང་།ཡི་གེ་མཐའ་དག་ལ་བརྟགས་པས།།དམག་ཟོར་རྒྱལ་མོ་དང་།ལྕགས་ཕུར་མ་ལ་སོགས་པ་རྣམས་ནི་ཁོལ་མོ་རེ་མ་ཏིའི་རིགས་སུ་
འའདུག་ཅིང་།རྗེ་མོ་རེ་མ་ཏི་ལའང་བརྒྱུད་པ་སོ་སོ་ལས་འོངས་པའི་རིགས་མི་འདྲ་བ་མང་དུ་འདུག་པའི་ནང་ནས།རྔོག་ལུགས་དུད་སོལ་མ་ཕྱི་སྒྲུབ་ཀྱི་རྒྱ་གཞུང་བྲམ་ཟེ་མཆོག་སྲེད་ཀྱིས་མཛད་པ་འདི་དང་།ས་སྱ་བའི

ལུགས་ཀྱི་ལྷ་མོ་ཕྱི་ལ་མུ་སྟེགས་ལྟར་བསྒྲུབ་པའི་གཞུང་བྲམ་ཟེ་མཆོག་སྲེད་ཀྱིས་མཛད་པ་འདི་གཉིས་ལ་ཁྱད་པར་ཅུང་ཟད་ཀྱང་མི་འདུག་ཅིང་།དེ་བཞིན་ཏུ་རྔོག་ལུགས་ཀྱི་འགྲེལ་པ་ཞལ་གདམས་མར
གྲགས་པ་དང་།ས་སྱ་པའི་ལྷ་མོའི་ཡིག་ཆུང་ཡིད་བཞིན་ནོར་བུར་གྲགས་པའང་བྲིས་བཤུས་ལྟ་བུར་འདུག།སྐུ་མདོག་ཕྱག་མཚན་ཀྱང་གཞན་ཁྱད་པར་ཅི་ཡང་མེད་པ་ལ།གཡོན་གྱི་ཕྱག་དང་པོའི་ཕྱག་མཚན་ཤཀྟིའི
ངོས་འཛིན་ལ།ས་སྱ་པས་མདུང་ནོན་འཛིན་པར་འདོད།ཇོག་ལུགས་པ་རྣམས་མདུང་རྟིང་གི་ནང་དུ་རྨ་བྱའི་སྒོ་ཆུན་བཅུག་པ་ལྟ་བུའི་འཕང་མདུང་ངམ།བསོར་མདུང་ངམ་ཐག་མདུང་ཞེས་བྱ་བར་ངོས་འཛིན་ནའང་
དོན་ལ་ཁྱད་པར་ཆེར་མི་སྣང་།དེ་བཞིན་ཏུ་ལྷ་མོ་གསང་སྒྲུབ་འདིའང་དུར་ཁྲོད་དགའ་བའི་ཚལ་དུ།རྣལ་འབྱོར་དབང་ཕྱུག་བིར་ཝ་པ་ལ་ལྷ་མོ་ཉིད་ཀྱིས་དངོས་སུ་གནང་།།དེ་ནས་ཤར་